ໄພທຳມະຊາດໃນອິນໂດເນເຊຍ
ພູໄຟລະເບີດ ແລະຟອງສຶນາມິ ເຮັດໃຫ້ມີຜູ້ເສຍຊີວິດ 170 ກວ່າຄົນ ໃນອິນໂດເນເຊຍ
ປະທານາທິບໍດີອິນໂດເນເຊຍທ່ານ Susilo Bambang Yudhoyono ເດີນທາງກັບຄືນປະເທດຢ່າງຮີບດ່ວນຈາກ ກອງປະຊຸມສະມາຄົມອາຊ່ຽນ ທີ່ຫວຽດນາມເພື່ອກຳກັບ ນຳການປະຕິບັດງານກູ້ໄພລຸນຫຼັງທີ່ໄດ້ເກີດໄພພິບັດຮ້າຍ ແຮງ 2 ຄັ້ງຢູ່ອິນໂດເນເຊຍທີ່ເຮັດໃຫ້ມີຜູ້ເສຍຊີວິດຫຼາຍ ກວ່າ 170 ຄົນ ແລະຍັງຫາຍສາບສູນອີກຫຼາຍຮ້ອຍຄົນ ພວກກູ້ໄພທີ່ມີເຮືອບິນແລະເຮຣີຄອບເຕີ້ ໄດ້ເດີນທາງໄປ ເຖິງໝູ່ເກາະ Mentawai ທີ່ຢູ່ສອກຫຼີກຫ່າງໄກເປັນເທື່ອ ທຳອິດໃນວັນພຸດມື້ນີ້ບ່ອນທີ່ຫຼາຍໆບ້ານໄດ້ຖືກຟອງຍັກ ສຶນາມິທີ່ສູງ 3 ແມັດ ພັດເອົາໄປໃນມື້ວັນຈັນແລ້ວ ຫຼັງ ຈາກໄດ້ເກີດແຜ່ນດິນໄຫວຂະໜາດແຮງ ເຈົ້າໜ້າທີ່ກ່າວ ວ່າ ມີການພົບເຫັນ 154 ສົບແລ້ວ ແລະອີກປະມານ 400 ຄົນ ຍັງຫາຍສາບສູນ ຂະນະດຽວກັນ ເຈົ້າໜ້າທີ່ໃນເຂດພາກກາງ ຂອງເກາະ Java ລາຍງານວ່າ ມີ 29 ຄົນ ໄດ້ຖືກຂີ້ເຖົ່າແລະແກັສຮ້ອນຈາກພູໄຟລວກຕາຍ ເວລາພູໄຟທີ່ມີການເໜັງຕີງຫຼາຍທີ່ສຸດ ໃນປະເທດດັ່ງກ່າວລະເບີດຂຶ້ນໃນມື້ວານນີ້ ພວກເສຍຊີວິດແມ່ນຮວມທັງຊາຍຊະລາຄົນ ນຶ່ງ ທີ່ເອິ້ນກັນວ່າ “ຜູ້ຮັກສາປ່ອງພູໄຟ ” ໄດ້ມີການຍົກຍ້າຍປະຊາຊົນ ເກືອບ 30,000 ຄົນອອກໄປຈາກບໍລິເວນເຈີ້ຍພູ Merapi ກ່ອນພູໄຟລະເບີດ ແຕ່ຫຼາຍໆຄົນ ໄດ້ສູນເສຍເຮືອນຊານບ້ານຊ່ອງ ຂອງພວກເຂົາເຈົ້າ ເຈົ້າໜ້າທີ່ເວົ້າວ່າ ການລະເບີດຕື່ມອີກຂອງພູໄຟ ແມ່ນມີທາງເປັນໄປໄດ້